**Pakkumuskutse tehnilise konsultandi teenuse tellimiseks**

Tellija: *Korteriühistu Kalffi*

Tellija esindaja: *Triin Lepp*

1. Tellimuse üldandmed

Tellija soovib rekonstrueerida oma korterelamu, mille kogumaksumust finantseeritakse osaliselt Ettevõtluse ja Innovatsiooni Sihtasutuse (endise ärinimega Sihtasutus KredEx, edaspidi rakendusüksus) korterelamute rekonstrueerimistoetusega. Kohalduva toetuse tingimused on kättesaadavad järgnevast määrusest (edaspidi nimetatud käesolevas pakkumuskutses kui määrus): <https://www.riigiteataja.ee/akt/108032023013> .

Võttes aluseks määruse, soovib tellija tellida tehnilise konsultandi teenust osutavalt isikult järgneva sisuga teenused

**Tellitava tehnilise konsultandi teenuse sisu:**

|  |  |  |
| --- | --- | --- |
|  | JAH / EI | Märkused |
| Projekteerimishanke läbiviimine | x |  |
| Projekteerimistööde koordineerimine | x |  |
| Ehitusteatise taotlemine (sh vajalike kooskõlastuste korraldamine) | x |  |
| Rekonstrueerimistoetuse taotluse esitamine | x |  |
| Projekteerimis-ehitusostu läbiviimine | x | Projekteerimis- ja ehitustööd tellitakse ühe ostuna. |
| Ehitusostu läbiviimine (sh ehitustööde lepingu ettevalmistamine) | x |  |
| KÜ esindamine ehitustööde käigus (sh ehitustööde koosolekutel osalemine) | x |  |
| Kontrolli teostamine ehitustööde lepingu täitmise osas, sh lepingus nõutud tagatiste ja garantiide tähtaegse esitamise kontroll | x |  |
| Kontrolli teostamine ehitustööde läbiviija vajalike pädevuste, kindlustuste ja garantiide osas | x |  |
| KÜ nõustamine ehitustööde vastuvõtmise osas | x |  |
| Ehitustööde teostaja aktide ja arvete kontroll | x |  |
| Toetuse väljamaksetaotluste esitamine | x |  |
| Garantiiperioodi ülevaatuste teostamine | x |  |
|  |  |  |

Teenuse osutamise eeldatav aeg on alates tehnilise konsultandi teenuse lepingu sõlmimisest kuni ***Korterelamu rekonstrueerimiseni, 31.12.2026***

**Pakkumus peab olema jõus vähemalt 60 kalendripäeva arvates pakkumuste esitamise kuupäevast. Juhul, kui tellija ja edukas pakkuja ei jõua mõjuval põhjusel 60 kalendripäeva jooksul tehnilise konsultandi teenuse osutamise lepingut sõlmida, peab edukas pakkuja enne lepingu sõlmimist tellijale kinnitama, et tema pakkumus on endiselt jõus.**

1. Nõuded tehnilise konsultandi pädevusele

Tehnilise konsultandina tellijale teenust osutav isik peab, lähtudes määruse § 8 lõikest 1, omama pädevust järgnevates valdkondades: toetuse määruse tingimused; e-toetuse keskkonna kasutamine; ehitisregistri kasutamine; toetuse saaja ostumenetluse läbiviimine riigihangete registris; korteriühistu juhtimise põhialused. Tagamaks eelnimetatud pädevuste olemasolu, peab tehnilise konsultandi teenust osutav isik olema läbinud vastavasisulise koolituse või koolitused, mille läbimist tuleb tõendada tellijale pakkumuse esitamisel vastava tõendiga (vt käesoleva pakkumuskutse peatükk „Nõuded pakkumuse esitamisele“).

Tehnilise konsultandi teenust osutav isik peab lisaks eeltoodule vastama vähemalt ühele määruse § 8 lõikes 2 nimetatud nõuetest. Juhul, kui tehnilise konsultandi nõudele vastavus on tuvastatav avalikust registrist (nt Kutsekoja lehelt kutseregistrist), tuleb sellisele avalikult kontrollitavale registrikandele pakkumuses viidata. Kui nõudele vastavus ei ole avalikust registrist kontrollitav, tuleb lisada pakkumuse juurde tõend, mis tõendab vähemalt ühele eelnimetatud nõudele vastavust.

Tehnilise konsultandi teenust osutav isik peab olema tellijale teenuse osutamisel sõltumatu, tal ei tohi olla majanduslikke huvisid ettevõtjate suhtes, kellelt võetakse tellija korterelamu rekonstrueerimisega seotud hinnapakkumusi, sh projekteerimise ja omanikujärelevalve hinnapakkumusi. Lisaks eeltoodule peab tehniline konsultant olema sõltumatu rekonstrueerimistööde teostajast ning tal ei tohi olla rekonstrueerimistööde teostaja esindajaga seonduvaid muid lepingulisi suhteid.

**Tellijale pakkumuse esitamisega loetakse ühtlasi antuks tehnilise konsultandi teenust osutava isiku kinnitus, et ta on oma tegevuses sõltumatu ja talle ei ole teada asjaolusid, millest tulenevalt ei saaks ta tellijale abikõlblikku teenust osutada.**

**3. Nõuded pakkumuse esitamisele ja parima pakkumuse väljaselgitamine**

**3.1. Nõuded pakkumuse esitamisele**

Pakkumus tuleb esitada kirjalikus vormis, s.t see peab olema allkirjastatud teenust osutava isiku poolt. Juhul, kui pakkumuse teeb ettevõtja, kellega tehniline konsultant on töösuhtes, peab pakkumus olema allkirjastatud ettevõtte esindaja poolt. Pakkumuses peab olema märgitud isiku nimi, kes hakkab korteriühistut tehnilise konsultandina esindama ja kes omab määruse § 8 lg 1 nimetatud pädevusi ja vähemalt ühte määruse § 8 lg 2 nimetatud kutset. Tehnilise konsultandi teenust tuleb osutada pädeva ja asjakohast kutset omava isiku poolt tellijale otse, st ka juhul kui pakkumus on esitatud ettevõtja kaudu, peab ettevõtja pakkumuses nimetatud pädev isik osutama korteriühistule teenust isiklikult.

Pakkumus tuleb esitada hiljemalt **12.09.2025**kell:**12.00**e-posti aadressile: [**triin@vormsi.ee**](mailto:triin@vormsi.ee)

Pakkumuses peab kajastuma vähemalt järgnev informatsioon: Teenust osutava isiku ees-ja perekonnanimi (ka juhul, kui pakkumuse teeb ettevõtja, kelle heaks tehniline konsultant töötab, peab olema nimeliselt välja toodud tehniline konsultant, kes hakkab tellijale reaalselt teenust osutama), teenust osutava isiku pädevuse kirjeldus, asjakohasel juhul viide Kutsekoja kutseregistri andmetele, teenuse kogumaksumus (käibemaksuga ja käibemaksuta). Kui käibemaksu ei kohaldu, tuleb lisada vastav märge käibemaksu mittekohaldumise kohta pakkumuskutsesse.

Allkirjastatud pakkumusega koos tuleb tellijale esitada tõend käesoleva pakkumuskutse punktis 2 (märgitud ka toetuse määruse § 8 lg 1 p-des 1-5) nimetatud valdkondade pädevuse kohta. Selliseks tõendiks on üldjuhul koolituse, milles on käsitletud kõiki eelmises lauses viidatud teemasid, läbimise tõend. Pakkujal on õigus tõendada oma pädevust ka muu samaväärse tõendiga. Vastava tõendi võib lisada pakkumusega ühte digikonteinerisse. Juhul, kui pakkujal on vajalik tõendada oma vastavust vähemalt ühele § 8 lõikes 2 nimetatud nõuetest, kuna vastava nõude täitmine ei ole kontrollitav avalikest registritest (näiteks Kutsekoja kutseregistrist), tuleb vastav tõend esitada koos pakkumusega, lisades selle pakkumuse juurde (võib lisada pakkumuse ja pädevust tõendava dokumendiga ühte digikonteinerisse).

**Juhul, kui tellija on käesolevas pakkumuskutses märkinud, et pakkumuste hindamise aluseks on ka tehnilise konsultandi varasem kogemus, lisatakse pakkumuse juurde olemasolul ka korteriühistu (te), kellega sõlmitud lepingu(d) on pakkuja täitnud, kirjalik (allkirjastatud) kinnitus või kinnitused vastava lepingu nõuetekohase täitmise kohta.**

**Hilinenult esitatud pakkumusi ei aktsepteerita ning tellija ei hinda neid.**

**3.2 Parima pakkumuse väljaselgitamine (hindamiskriteeriumid)**

Pakkumuse hindamiskriteeriumiks on hind, edukaks osutub pakkumus, milles esitatud teenuse kogumaksumus on kõige madalama hinnaga.

Hindamiskriteeriumi selgitus: Tellija tunnistab edukaks pakkumuse, milles toodud tehnilise konsultandi teenuse kogumaksumus on kõige madalam. Hindamisel lähtutakse teenuse kogumaksumusest (kõigi punktis 1 toodud tabelis näidatud tegevuste kogumaksumus) ilma käibemaksuta. Tellija ei hinda üksiku töötunni maksumust.

**Lisainfo:**

Tellija tunnistab edukaks pakkumuse, mille kogumaksumus on kõige madalam.

Tellija teavitab kõiki pakkumuse esitanud pakkujaid nende pakkumuse edukaks või mitteedukaks osutumisest hiljemalt 30 kalendripäeva jooksul arvates pakkumuste esitamise kuupäevast. Eduka pakkujaga sõlmitava lepingu maksumus on sama, mis pakkumuse kogumaksumus. Käesolev pakkumuskutse ja edukas pakkumus loetakse lepingu lahutamatuks lisaks.

(allkirjastatud digitaalselt)

*Triin Lepp*

*Kalffi korteriühistu esindaja*